S-476/2012

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 19. júní 2012, á hendur S-kk-þgf Þ-kk-þgf, kt. 000000-0000, Rauðavaði 7, Reykjavík, fyrir fíkniefnalagabrot, með því að hafa að Hátröð 8 í Kópavogi, staðið að ræktun á 5 til 10 kannabisplöntum og haft í vörslum sínum 1.531,20 g af kannabislaufum, en ákærði hafði um nokkurt skeið ræktað greindar plöntur en lögreglumenn fundu kannabislaufin á gólfi íbúðarinnar í tveimur plastpokum við leit á heimili ákærða sunnudaginn 1. maí 2011.

Telst þetta varða við 2. gr., sbr., 5. og 6. gr., laga um ávana- og fíkniefni nr. 65/1974, sbr., og 4. gr. laganna að því er varðar framleiðslu á kannabis, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ofangreind 1.531,20 g af kannabislaufum verði gerð upptæk, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er einnig krafist upptöku á sex gróðurhúsalömpum, einni viftu, einum loftbarka, einni loftsíu, einum gróðurhúsadúk ásamt tjaldstöngum, einni vatnsdælu, fjórum tímarofum, einu viðvörunartæki fyrir gróðurhús, fjórum hvítum plast stöndum (vökvunarkerfi), sem notað var til framleiðslu kannabisplantnanna og hald var lagt á, sbr. 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í nóvember 1986. Sakaferill hans hefur ekki áhrif á refsingu. Þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði sæti upptöku 1.531,20 g af kannabislaufum, sex gróðurhúsalömpum, viftu, loftbarka, loftsíu, gróðurhúsadúk ásamt tjaldstöngum, vatnsdælu, fjórum tímarofum, viðvörunartæki fyrir gróðurhús og fjórum hvítum plast stöndum (vökvunarkerfi), samkvæmt lagaákvæðum sem í ákæru greinir.

Ákærði greiði þóknun skipaðs verjanda síns, G-kk-ef S-x-x R-kk-ef hdl., 62.750 krónur að meðtöldum virðisaukaskatti.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, S-kk-nf Þ-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Upptæk eru dæmd 1.531,20 g af kannabislaufum, sex gróðurhúsalampar, vifta, loftbarki, loftsía, gróðurhúsadúkur ásamt tjaldstöngum, vatnsdæla, fjórir tímarofar, viðvörunartæki fyrir gróðurhús og fjórir hvítir plast standar (vökvunarkerfi).

Ákærði greiði þóknun skipaðs verjanda síns, G-kk-ef S-x-x R-kk-ef hdl., 62.750 krónur að meðtöldum virðisaukaskatti.

R-kvk-nf H-kvk-nf